CELEX: 32013R0619
Language: fi
Date: 2013-06-26 00:00:00
Title: Komission täytäntöönpanoasetus (EU) N:o 619/2013, annettu 26 päivänä kesäkuuta 2013 , Ranskan, Kreikan, Italian, Maltan ja Espanjan lipun alla purjehtivien tai näissä maissa rekisteröityjen kurenuotta-alusten tonnikalan kalastustoiminnan kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä

27.6.2013   
            
            
               FI
            
            
               Euroopan unionin virallinen lehti
            
            
               L 175/43
            
         KOMISSION TÄYTÄNTÖÖNPANOASETUS (EU) N:o 619/2013,
   annettu 26 päivänä kesäkuuta 2013,
   Ranskan, Kreikan, Italian, Maltan ja Espanjan lipun alla purjehtivien tai näissä maissa rekisteröityjen kurenuotta-alusten tonnikalan kalastustoiminnan kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
   sekä katsoo seuraavaa:
   
               (1)
            
            
               EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 21 päivänä tammikuuta 2013 annetussa neuvoston asetuksessa (EU) N:o 40/2013 (2) vahvistetaan se tonnikalan määrä, joka Euroopan unionin kalastusaluksilla ja rysillä voidaan kalastaa vuonna 2013 Atlantin valtamerellä pituuspiirin 45° läntistä pituutta itäpuolella sekä Välimerellä.
            
         
               (2)
            
            
               Tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetussa neuvoston asetuksessa (EY) N:o 302/2009 (3) edellytetään, että jäsenvaltiot ilmoittavat komissiolle yli 24 metrin pituisille aluksilleen myönnetyt aluskohtaiset kiintiöt. Alle 24-metristen pyyntialusten ja rysien osalta jäsenvaltioiden on ilmoitettava komissiolle vähintään tuottajaorganisaatioille tai vastaavanlaisilla pyydyksillä pyytävien alusten ryhmille myönnetty kiintiö.
            
         
               (3)
            
            
               Yhteisen kalastuspolitiikan tavoitteena on kalastusalan pitkän aikavälin kannattavuus varmistamalla elävien vesiluonnonvarojen kestävä hyödyntäminen ennalta varautumisen periaatteen mukaisesti.
            
         
               (4)
            
            
               Neuvoston asetuksen (EY) N:o 1224/2009 36 artiklan 2 kohdassa säädetään, että jos komissio toteaa jäsenvaltioiden toimittamien tietojen sekä muiden hallussaan olevien tietojen perusteella, että Euroopan unionin, jäsenvaltion tai jäsenvaltioiden ryhmän käytettävissä olevat kalastusmahdollisuudet katsotaan yhden tai useamman pyydyksen tai laivaston osalta käytetyiksi kokonaan, se ilmoittaa asiasta asianomaisille jäsenvaltioille ja kieltää kalastustoiminnan tietyn alueen, pyydyksen, kannan, kantaryhmän tai kyseistä kalastustoimintaa harjoittavan laivaston osalta.
            
         
               (5)
            
            
               Komission käytettävissä olevat tiedot osoittavat, että Ranskan, Kreikan, Italian, Maltan ja Espanjan lipun alla purjehtiville tai näissä maissa rekisteröidyille kurenuotta-aluksille myönnetyt tonnikalan kalastusmahdollisuudet Atlantin valtamerellä pituuspiirin 45° läntistä pituutta itäpuolella sekä Välimerellä on käytetty loppuun.
            
         
               (6)
            
            
               Ranska ilmoitti komissiolle 3, 5, 8 ja 17 päivänä kesäkuuta asettaneensa seitsemälletoista tonnikalaa vuonna 2013 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 3 päivästä kesäkuuta kymmenelle näistä aluksista, 5 päivästä kesäkuuta neljälle alukselle, 8 päivästä kesäkuuta kahdelle alukselle ja 17 päivästä kesäkuuta jäljellä olevalle alukselle, ja kaikki kyseiset kalastustoimet kiellettiin 17 päivästä kesäkuuta 2013 kello 17.22 alkaen.
            
         
               (7)
            
            
               Kreikka ilmoitti komissiolle 3 päivänä kesäkuuta asettaneensa tonnikalaa vuonna 2013 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 3 päivästä kesäkuuta 2013 kello 8.00.
            
         
               (8)
            
            
               Italia ilmoitti komissiolle 13 päivänä kesäkuuta asettaneensa kahdelletoista tonnikalaa vuonna 2013 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 5 päivästä kesäkuuta neljälle näistä aluksista, 6 päivästä kesäkuuta neljälle alukselle, 9 päivästä kesäkuuta kolmelle alukselle ja 13 päivästä kesäkuuta jäljellä olevalle alukselle, ja kaikki kyseiset kalastustoimet kiellettiin 13 päivästä kesäkuuta 2013 kello 15.27 alkaen.
            
         
               (9)
            
            
               Malta ilmoitti komissiolle 8 päivänä kesäkuuta asettaneensa tonnikalaa vuonna 2013 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 8 päivästä kesäkuuta 2013 kello 21.56.
            
         
               (10)
            
            
               Espanja ilmoitti komissiolle 3 ja 17 päivänä kesäkuuta asettaneensa kuudelle tonnikalaa vuonna 2013 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 3 päivästä kesäkuuta viidelle näistä aluksista ja 17 päivänä kesäkuuta jäljellä olevalle alukselle, ja kaikki kyseiset kalastustoimet kiellettiin 17 päivästä kesäkuuta 2013 kello 00.00 alkaen.
            
         
               (11)
            
            
               Rajoittamatta Ranskan, Kreikan, Italian, Maltan ja Espanjan toteuttamien edellä mainittujen toimien soveltamista komission on tarpeen kieltää asianomaisten EU:n jäsenvaltioiden lipun alla purjehtivien tai niissä rekisteröityjen kurenuotta-alusten tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä, ja kielto tulee voimaan viimeistään 17 päivästä kesäkuuta 2013 kello 17.22 Ranskan osalta, 3 päivästä kesäkuuta 2013 kello 8.00 Kreikan osalta, viimeistään 13 päivästä kesäkuuta 2013 kello 15.27 Italian osalta, 8 päivästä kesäkuuta 2013 kello 21.56 Maltan osalta ja viimeistään 17 päivästä kesäkuuta 2013 kello 00.00 Espanjan osalta,
            
         ON HYVÄKSYNYT TÄMÄN ASETUKSEN:
   1 artikla
   Kielletään Ranskan lipun alla purjehtivilta tai Ranskassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 17 päivästä kesäkuuta 2013 kello 17.22 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   2 artikla
   Kielletään Kreikan lipun alla purjehtivilta tai Kreikassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 3 päivästä kesäkuuta 2013 kello 8.00 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   3 artikla
   Kielletään Italian lipun alla purjehtivilta tai Italiassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 13 päivästä kesäkuuta 2013 kello 15.27 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   4 artikla
   Kielletään Maltan lipun alla purjehtivilta tai Maltassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 8 päivästä kesäkuuta 2013 kello 21.56 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   5 artikla
   Kielletään Espanjan lipun alla purjehtivilta tai Espanjassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 17 päivästä kesäkuuta 2013 kello 00.00 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   6 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä kesäkuuta 2013.
      
         
            Komission puolesta, puheenjohtajan nimissä
         
         Maria DAMANAKI
         
            Komission jäsen
         
      
   
   
      (1)  EUVL L 343, 22.12.2009, s. 1.
   
      (2)  EUVL L 23, 25.1.2013, s. 1.
   
      (3)  EUVL L 96, 15.4.2009, s. 1.